Елчĕк (Елчĕк районĕ)
Елчĕк, Jelcĕk — Чăваш Енĕн Елчĕк районĕн тĕпĕ. Шупашкартан 140 çухрăмра, Канашран 65 çухрăмра, Таяпа çырми Кĕçĕн Пăла шывне юхса кĕнĕ тĕлте вырнаçнă.

Тавралăхĕ 
Вăрмансăр та уй-хирлĕ, хура тăпраллă вырăн. Çывăхра Аслă Елчĕк, Ĕнел, Тускел, Акчел тата ытти ялсем вырнаçнă.

Халăх йышĕ, ял тытăмĕ
2010-мĕш çулхи çыравпа ялта 2544 çын, çав шутра 1225 арçын, 1319 хĕрарăм пурăннă.

Кунçулĕ 
Чылай вăхăт Кĕçĕн Елчĕк ятпа çÿренĕ.

Елчĕк гербĕ пирки 
Елчĕк районĕн "Колхоз ялавĕ" хаçачĕн 1994-мĕш çулхи раштавăн (декабрĕн) 13-мĕшĕнчи номерĕнче пĕчĕк статья пичетленсе тухнă. Унăн ячĕ — "Елчĕкĕн те герб пулмалла". Çав статьяра палăртнă сĕнÿпе пĕрлех Елчĕк ялĕн гербĕн проекчĕ те пур. Хулкан çинче  Пăла, Кĕçĕн Пăла, Таяпа шывĕсем еплерех пĕрлешнин схеми (планĕ). Тивĕçлĕ вырăнта — уйрăм пÿрт ÿкерчĕкĕ, вăл Елчĕк ялне символла майпа палăртать. Асăннă проекта пурнăçа кĕртсе герб туса хуман. Ытти проектсем пулнă-и, пулман-и — ку паллă мар. 
Хальхи вăхăтра Елчĕк ялĕн ятарлă гербĕ çук. Районăн — пур. Анчах та вăл пĕр харăсах район центрĕн те гербĕ пулнине ятарласа палăртман.

Паллă ентешсем 
 Беляев Александр Филиппович (15.08.1908 — 11.12.1943) — Совет Союзĕн Паттăрĕ.
 Иванов Николай Петрович (1904-1959) — Совет Союзĕн Паттăрĕ.
 Сергеева Юлия Сергеевна (1900-1949) — чăвашран тухнă малтанхи хĕрарăм тухтăрсенчен пĕри.
 Сергеева Евдокия Сергеевна (1907-1979) — чăвашран тухнă малтанхи хĕрарăм тухтăрсенчен пĕри.
 Анкинович Екатерина Александровна (1911-1991), кеолоки-минералоки ăслăлăхĕсен тухтăрĕ, профессор.
 Филимонов Валерий Николаевич — (2018-мĕш çултанпа Чăваш республикин Патшалăх Канашĕн пуçлăхĕ).
 Плющев Юрий Николаевич — «Беларусьфильмри» кинооператор.
 Музыкантова Валентина Ивановна (1948) — актриса.
 Владимир Владимирович Кудряшёв (1902-1944) — ÿнерçĕ.

Каçăсем 
 Елчĕк ял тăрăхĕ
Чăваш Ен пурăнан вырăнсем 
 С.И. Выйкин, Н.С. Головина. Чăваш энциклопедийĕ
 Илле Тукташ, "Хĕл илемĕ" Борисов Егор калать

Асăрхавсем 

Чăваш Енри Елчĕк районĕн ялĕсем